Admiralitetet viste først interesse for ideen om en hangarskipsbasert Spitfire i mai 1939 under et møte med Richard Fairey (fra Fairey Aviation Company), Fairey foreslo at hans selskap skulle konstruere og bygge et slikt fly. Ideen ble møtt med et negativt svar og saken ble forkastet. Som et resultat ble Fleet Air Arm (FAA), den gang fremdeles en del av Royal Air Force, tvunget til å bestille Blackburn Roc og Gloster Sea Gladiator, som begge hadde vist seg å være fullstendig inadekvate. Etter utbruddet av andre verdenskrig ble mange av flyene operert av FAA sett på som avleggs sammenliknet med Tysklands landbaserte jagerfly; og derfor ble det klart at det var behov for mer kapable fly. Da Hawker Hurricane raskt hadde vist seg å kunne tilpasses operasjoner fra hangarskip, var det en betydelig interesse for å tilpasse Spitfire til maritimt bruk også.